Dito isto, temos as nosas dúbidas de que algúns interlocutores políticos que teñen tomado a palabra durante a campaña electoral para referirse ao CAR, estean a tomar as cousas coa debida seriedade, ao centrar o debate nunha finca de 3.000 m2 cando desde hai dous anos existe un informe técnico favorable do SERGAS sobre uns terreos de 20.000 m2 brutos para a súa ubicación. Tampouco estamos nada seguros de que aqueles que actúan como portavoces oficiosos da Consellería de Sanidade saiban exactamente do que están a falar cando se refiren as características dun centro deste tipo, polo que, desde Plataforma en Defensa da Sanidade Pública de Cangas vémonos obrigados a manifestar públicamente que queremos: